stanford-oval/wikipedia huggingface dataset:
מנחם המאירי
מתפיסותיו העקרוניות > פרשנותו לאגדות חז"ל

המאירי נקט לאורך כל פירושו בפרשנות אלגורית לאגדות שבתלמוד, בהקדמתו למסכת אבות כותב: ”וכבר יצאנו מהכוונה להציל המאמר לפי דרכנו מכף מלעיג ומתנבל ומחייב מלבו מצידה טענות מתנגדות” (שם) ובהקדמתו לבית הבחירה האריך לבאר דברי התלמוד שנכנסת נשמה יתירה באדם בשבת ”ואע"פ שדברים אלו נראים כדברי הבאי הם אמת ודבריהם אמת... שכבר ידעת שנפש האדם עם היותה אחת תחלק לג' חלקים... והם הצומחת העיונית והמשכלת... אבל השבת להיותו מיוחד לה' מאין פנותו בדברים הגשמיים... ואז גדל יותר הכח העיוני ונמצא שיש ולתועלתו נפש יתירה בשבת” (שם, ד"ה וזה אצלי)
המאירי אף חלק על דברי חז"ל באגדה, התלמוד אומר ש"יש מיתה בלא חטא" ואף דוחה בתיובתא (פירכא חזקה) את דברי רבי אמי שאמר "אין מיתה בלא חטא" "ותיובתא דרב אמי, תיובתא" אך המאירי כותב ”ואף על פי שנשאר דעת האומר כן בתיובתא, אין עיקרי האמונות תלויות בראיות של פשוטי מקראות ואגדות... וכבר ידעת שאין משיבין באגדה” (בית הבחירה למאירי, שם) ועל אחד מהאמוראים אמר שדבריו ”"לאו בזכותא תליא מילתא אלא במזלא תליא מילתא"” הם ”מילתיה באפיה נפשי קאמר” (מסכת מועד קטן דף כ"ח עמוד ב') כלומר, הוא אמר זאת מפני צערו ואין ללמוד מכך מפני ”שלא יסבלוהו עיקרי הדת” (שם)
מועד פטירתו

בין החוקרים קיימת מחלוקת על קביעת מועד פטירתו של המאירי, שנת מותו נקבעה על ידי חלק מן החוקרים לשנת 1306 אולם ככל הנראה יש לאחרה עד 1316.
לקריאה נוספת

שמואל בנימין סופר, אור המאיר, תולדות רביו המאירי ז"ל וספריו, ירושלים תש"ב.
משה הלברטל, בין תורה לחכמה: ר' מנחם המאירי ובעלי ההלכה המיימונים בפרובאנס – הוצאת מאגנס, 2003
יעקב כ"ץ, בין יהודים לגויים, ירושלים תשכ"א, עמ' 116–128
יעקב כ"ץ, סובלנות דתית בשיטתו של רבי מנחם המאירי בהלכה ובפילוסופיה, ב"החברה ההיסטורית בישראל", תשי"ג, ע' 15–30.
בנימין זאב בנדיקט, מרכז התורה בפרובאנס: אסופת מאמרים, ע' 184–191, מוסד הרב קוק, ירושלים, 1985
אפרים אלימלך אורבך, "שיטת הסובלנות של ר' מנחם המאירי – מקורה ומגבלותיה", בתוך: פרקים בתולדות החברה היהודית בימי-הביניים ובעת החדשה – מוקדשים לפרופסור י' כ"ץ, ירושלים תש"מ, עמ' לד–מד
אברהם גרוסמן, האישה במשנתו של ר' מנחם המאירי, ציון כרך סז, חוברת ג (תשס"ב 2002), ע' 253–291.
פסק דין ס.א.ס נגד צרפת

ס.א.ס. נ' צרפת הוא פסק דין של בית הדין האירופי לזכויות אדם מ-2014, שבו נקבע כי האיסור הצרפתי על כיסוי פנים במקומות ציבוריים לא הפר את האמנה האירופית לזכויות אדם (ECHR) בנוגע לזכות לפרטיות, חופש הדת או כל זכות אחרת. ההחלטה התקבלה ברוב של חמישה עשר שופטים מול שניים.
התביעה בבית הדין האירופי

ב-11 באפריל 2011, אישה צרפתייה, אשר הציגה את שמה בתור ס.א.ס. (S.A.S), אשר לבשה רעלה שלמה באופן יומיומי, ביקשה להגיש תביעה נגד צרפת בבית הדין האירופי לזכויות אדם. ס.א.ס טענה שהחוק האוסר על לבישת הבורקה במקומות ציבוריים הפר מספר זכויות אדם על פי האמנה האירופית לזכויות אדם (ECHR). ס.א.ס טענה שהחוק סותר את סעיפים 3 (איסור על יחס לא אנושי או משפיל), 8 (הזכות לפרטיות), 9 (חופש הדת), 10 (חופש הביטוי), 11 (חופש ההתאגדות) וסעיף 14 (איסור הפליה) של האמנה האירופית לזכויות אדם.
טענותיה המקדמיות של ממשלת צרפת היו שס.א.ס. לא תוכל להיחשב כ'קורבן' כמשמעותו בסעיף 34 של האמנה האירופית לזכויות אדם, אשר לפיו כל אדם הטוען כי הוא קורבן להפרה של האמנה, הוא בעל זכות עמידה להגיש בקשה לבית הדין. זאת ועוד, פרקליטי הממשלה העלו את השאלה עד כמה מהותית הייתה חבישת הרעלה השלמה לפולחנה הדתי של ס.א.ס, בהתחשב בכך שהיא חבשה את הרעלה הנידונה רק בחלק מהאירועים בהם השתתפה. הפרקליטים הוסיפו, במאמר מוסגר, כי ס.א.ס. מעולם לא נעצרה על ידי המשטרה הצרפתית. בתגובה לטענות אלו, ס.א.ס. טענה שהיא קורבן, ושכמוסלמית אדוקה חבישת רעלה מלאה חשובה ומהותית לה.
לגופו של עניין טענה ממשלת צרפת שביחס לסעיפים 8 ו-9, הסייג בפסקה 2 של סעיף 9 מתיר הגבלות על חופש הדת אם ההגבלות "נחקקות כדין ונחוצות בחברה דמוקרטית למטרת ביטחון הציבור, הגנה על הסדר הציבורי, בריאות או ערכי הציבור, או להגנה על הזכויות של אחרים". ממשלת צרפת ביססה את החוק האוסר על כיסוי הפנים במקומות ציבוריים על שלושה עמודי תווך: "כבוד ושוויון על רקע מגדרי", "כבוד האדם" וגם "כבוד לדרישות הבסיסיות לחיים בחברה".
במרץ 2013, במקרה שונה אשר עסק בערעור על החלטה לחייב אישה לעבור "קורס אזרחות" בעקבות לבישת רעלה שלמה, בית המשפט הצרפתי לערעורים החליט שהחוק לא עבר את האמנה האירופית לזכויות אדם ולא קיבל את הערעור.
הדיון בתביעה של ס.א.ס נערך בלשכה הגדולה של בית הדין האירופי לזכויות אדם בתאריך 27 בנובמבר 2013. נכחו בדיון נציגים מהממשלה הצרפתית, התובעת ונציג מהממשלה הבלגית. בלגיה חקקה איסורים דומים העוסקים בכיסוי הפנים במקומות ציבוריים ביולי 2011. בדצמבר 2012, בית משפט בבלגיה קיבל החלטה שהחוק אינו מפר זכויות אדם.
מסמכי עמדה ותגובות שונות הוגשו על ידי הארגונים אמנסטי אינטרנשיונל (Amnesty International), ליברטי (Liberty), אופן סוסייאטי ג'אסטיס אינישיאטיב (Open Society Justice Initiative), ארטיקל 19 (ARTICLE 19) ומחלקת זכויות האדם של אוניברסיטת גנט שבבלגיה בנוסף לממשלה הבלגית.
פסק הדין

בית הדין האירופי לזכויות אדם דחה את עמדת צרפת שהאיסור מקובל על רקע שוויון מגדרי או על בסיס הגנה על כבוד האדם, אבל קיבל את טענתה שהאיסור נחוץ מסיבות "חיים משותפים והרמוניים של החברה" המעוגנים בחוק. בית הדין ציין שיש למדינות חופש פעולה גדול במקרים אלו.בית הדין קבע כי בעוד שההגנה מכוח סעיף 9 על חופש דת מחייבת רמה מסוימת של רצינות ולכידות משפטית, מדינה לא יכולה לקבוע אילו מנהגים דתיים חשובים ואילו אינם חשובים לאדם דתי כלשהו. כמו כן, בית הדין הדגיש כי על מנת להגן על ביטוי מסוים של דת אין הכרח שיהיה מוגדר כחובה דתית. בית הדין המשיך וקבע שאדם יכול להיחשב כקורבן במקרה בו הוא צריך לשנות את התנהגותו כדי להימנע מסכנת העמדה לדין, או לחלופין אם הוא שייך לקבוצה מסוימת המושפעת באופן ישיר, בכוח או בפועל, מהחוק ומגורמי האכיפה. אי לכך ובהתאם להגדרה זו, בית הדין קבע שיש לקבל טענתה של ס.א.ס. בדבר היותה קורבן.
בעוד שבית הדין מצא שטענת ס.א.ס הייתה לגיטימית אפילו לא הייתה תלויה סנקציה כלשהי כנגדה מצד הרשויות הצרפתיות, הוא דחה את טענת ממשלת צרפת כי יש לדחות את התיק עקב אי מיצוי של סעדים פנים מדינתיים. בית הדין ציין כי היפוך ההחלטה על ידי הערכאה הגבוהה יותר, אשרר את הרעיון שהחוק לא מפר את האמנה האירופית לזכויות אדם במקרה אחר בשנת 2013. הטענות של ס.א.ס לפיהן החוק שחוקק מפר את האיסור על עינויים או על טיפול משפיל לפי סעיף 3 של האמנה; ומפר את הזכות להתאגדות לפי סעיף 11, נדחו על ידי בית הדין שכן טענות אלו לא קבילות בהתאם סעיף 35 לאמנה. לבסוף, דבריה של ס.א.ס. בדבר פגיעה בפרטיות לפי סעיף 8, פגיעה בחופש דת לפי סעיף 9 ופגיעה בחופש הביטוי שלה לפי סעיף 10 הוכרזו קבילים על ידי בית הדין.
פסק הדין > דעת המיעוט

דעת המיעוט חלקה עם דעת הרוב וגרסה כי ההחלטה "מקריבה זכויות אינדיבידואליות קונקרטיות המובטחות ומוגנות על ידי האמנה לטובת עקרונות מופשטים". דעת המיעוט גרסה שהמניע האמיתי לאיסור כיסוי הפנים היה מבוסס על הסמליות שמתלווה לעיתים למעטה הפנים המלא כמייצג ערכים של כפיפות נשית, כליאה עצמית או מאפיינים שליליים אחרים – סמליות שלפי דעת המיעוט, ספק אם נכונה. דעת המיעוט גרסה שגם אם לבוש זה מסמל ערכים שליליים או פוגעניים כלפי המדינה או אזרחיה, אין למדינה כל זכות לאסור לבוש סמלי כלשהו. כמו כן, דעת המיעוט הדגישה שהזכות לתקשר עם אדם אחר אין היא זכות אדם לעניין זה. זאת ועוד, דעת המיעוט הוסיפה ואמרה כי בעוד שהפנים האנושיות ממלאות חלק חשוב ברוב האינטראקציות החברתיות, אין הכרח שיהיו חשופות תמיד כדי לתקשר. כמשל, המיעוט הדגים באמצעות סיטואציות חברתיות כמו גלישת סקי או חגיגות הקרנבל וטען, שבלבוש רעלה מלאה, כמו גם בסיטואציות הנ"ל, ניתן לנהל מערכות חברתיות ולתפקד היטב מבלי לראות זה את זה.
בניגוד לעמדת רוב, המיעוט מצא כי נוצר קונצנזוס רחב במדינות אירופה השולל את האיסור על רעלות מלאות. בנוסף, עמדת המיעוט הדגישה שמוסדות וארגונים המקדמים זכויות אדם היו רבים באירופה, והם ככלל התנגדו לאיסור. המיעוט מצא כי גם אם יש לראות ב"חיים משותפים" מטרה לגיטימית כמשמעותם בפסקה 2 לסעיפים 8 ו-9, האיסור הנידון עדיין לא היה פרופורציונלי. מכיוון שמעט מאוד נשים לובשות רעלה עם מעטה עם פנים מלא, ניתן להניח שרוב האנשים לעולם לא יפגשו, או לעיתים רחוקות יפגשו אישה עם הרעלה אפילו ללא האיסור. עבור המעטות הלובשות את הרעלה המלאה, התוצאות הישירות לאיסור היו משמעותיות מכיוון שהם יצטרכו לבחור בין להיות מוגבלות לחופש תנועה בביתם בלבד, לבין הפרת אמונתן הדתית או הפרקטיקה התרבותית שלהם. המיעוט קבע כי גם אם הקנס היה קטן, נשים שהשתמשו ברעלות היו מסתכנות ולא מצייתות לחוק – דבר שהיה מביא לקנסות מרובים על נשים אלו. דעת המיעוט ציינה שהיה צריך להתייחס לאפשרות של קנסות מצטברים, והיה מקום לשקול את המהלך הזה כמשפיע על נשים אלו – דבר שלא נעשה.
בסיכום כתב המיעוט, נכתב: "אנו מוצאים כי ההפללה של חבישת רעלה מלאה היא מדיניות שאינה מידתית למטרת ההגנה על רעיון "החיים המשותפים". מסקנתו של כתב המיעוט היא אם כן שהאיסור הפר את סעיפים 8 ו-9 לאמנה."
הערות שוליים

↑  CASE OF S.A.S. v. FRANCE (2014), pp. 4–5
↑  CASE OF S.A.S. v. FRANCE (2014), art. 18
↑  CASE OF S.A.S. v. FRANCE (2014), pp. 6–7
↑  CASE OF S.A.S. v. FRANCE (2014), pp. 7–8
↑  CASE OF S.A.S. v. FRANCE (2014), p. 9
↑  Kim Willsher (1 ביולי 2014). "France's burqa ban upheld by human rights court". the Guardian. נבדק ב-19 בספטמבר 2022. {{cite web}}:  (עזרה)
↑  loi n° 2010-1192 du 11 octobre 2010 interdisant la dissimulation du visage dans l'espace public
↑  CASE OF S.A.S. v. FRANCE (2014), pp. 1–2
↑  Saïla Ouald Chaib and Lourdes Peroni (3 July 2014) S.A.S. v. France: Missed Opportunity to Do Full Justice to Women Wearing a Face Veil. Strasbourg Observer.
↑  Convention for the Protection of Human Rights and Fundamental Freedoms Council of Europe
1 2  Frank Cranmer (1 July 2014) Ban on covering face in public not a breach of ECHR: SAS v France
1 2  CASE OF S.A.S. v. FRANCE (2014), pp. 15–16
↑  The Islamic veil across Europe BBC. 1 July 2014
↑  Saïla Ouald Chaib (29 November 2013) S.A.S. v. France: A short summary of an interesting hearing. Strasbourg Observers
↑  CASE OF S.A.S. v. FRANCE (2014), p. 2
↑  CASE OF S.A.S. v. FRANCE (2014), pp. 27–29
↑  CASE OF S.A.S. v. FRANCE (2014), pp. 29–34
↑  CASE OF S.A.S. v. FRANCE (2014), p. 61
↑  CASE OF S.A.S. v. FRANCE (2014), p. 46
↑  CASE OF S.A.S. v. FRANCE (2014), pp. 54–55
↑  CASE OF S.A.S. v. FRANCE (2014), pp. 47–48
↑  CASE OF S.A.S. v. FRANCE (2014), p. 48
↑  CASE OF S.A.S. v. FRANCE (2014), p. 49
↑  CASE OF S.A.S. v. FRANCE (2014), p. 56
1 2  CASE OF S.A.S. v. FRANCE (2014), p. 57
↑  CASE OF S.A.S. v. FRANCE (2014), p. 58
↑  CASE OF S.A.S. v. FRANCE (2014), pp. 61-63
↑  CASE OF S.A.S. v. FRANCE (2014), p. 65
↑  CASE OF S.A.S. v. FRANCE (2014), p. 66
1968 בספורט

| 0 | 1 | 2 | 3 |
| --- | --- | --- | --- |
|  |  | 1968  בספורט |  |
< · 1966 · 1967 — 1968 — 1969 · 1970 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > האולימפיאדה ה-19 נערכת במקסיקו סיטי

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | ארצות הברית ארצות הברית | 45 | 28 | 34 | 107 |
| 2 | ברית המועצות ברית המועצות | 29 | 32 | 30 | 91 |
| 3 | יפן יפן | 11 | 7 | 7 | 25 |
| 4 | הונגריה הונגריה | 10 | 10 | 12 | 32 |
| 5 | מזרח גרמניה מזרח גרמניה | 9 | 9 | 7 | 25 |
אולימפיאדה > אולימפיאדת החורף ה-10 נערכת בגרנובל שבצרפת

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | נורווגיה נורווגיה | 6 | 6 | 2 | 14 |
| 2 | ברית המועצות ברית המועצות | 5 | 5 | 3 | 13 |
| 3 | צרפת צרפת (מארחת) | 4 | 3 | 2 | 9 |
| 4 | איטליה איטליה | 4 | 0 | 0 | 4 |
| 5 | אוסטריה אוסטריה | 3 | 4 | 4 | 11 |
אופניים

בג'ירו ד'איטליה מנצח אדי מרקס (בלגיה בלגיה)
בטור דה פראנס מנצח יאן ינסן (הולנד הולנד)
בוואלטה אספניה מנצח פליצ'ה ג'ימונדי (איטליה איטליה)
באליפות העולם מנצח ויטוריו אדורני (איטליה איטליה)
אתלטיקה

האצן האמריקאי ג'ים היינס קובע באולימפיאדת מקסיקו זמן של 9.95 שניות בריצה ל-100 מ' והופך לאתלט הראשון ששובר את מחסום 10 השניות בריצה זו. שיאו העולמי החזיק מעמד 15 שנים.
האצן האמריקאי טומי סמית' קובע באולימפיאדת מקסיקו זמן של 19.83 בריצה ל-200 מ'. שיאו העולמי החזיק מעמד 11 שנים.
האצן האמריקאי לי אוונס קובע באולימפיאדת מקסיקו זמן של 43.83 בריצה ל-400 מ'. שיאו העולמי החזיק מעמד 19 שנים.
הרביעייה האמריקאית במרוץ השליחים 4X400 קובעת באולימפיאדת מקסיקו זמן של 2.56.16 דקות. שיא עולמי זה החזיק מעמד 24 שנים.
ניצחונותיהם של הקנייתים קיפצ'וגה קיינו (ב-1,500 מ'), עמוס ביווט (ב-3,000 מ' מכשולים) ונפתלי טמו (ב-10,000 מ') באולימפיאדת מקסיקו, מסמנים את תחילת עידן השליטה האפריקאית על הריצות הבינוניות והארוכות.
קופץ הרוחק האמריקאי בוב בימון קובע באולימפיאדת מקסיקו שיא עולמי מדהים של 8.90 מ'. שיאו העולמי החזיק מעמד 23 שנים.
קופץ הגובה האמריקאי דיק פוסברי זוכה במדליית הזהב באולימפיאדת מקסיקו ומציג לעולם את "סגנון פוסברי" המהפכני שהפך מאז לסגנון הקפיצה הבלעדי בקפיצה לגובה.
במשך השנה נשבר השיא העולמי בקפיצה משולשת תשע פעמים. בין קפיצות שיא אלו ניתן לציין את ג'וזפה ג'נטילה האיטלקי שעובר לראשונה את מחסום 17 המטרים ואת ויקטור סנייב הסובייטי שמנצח באולימפיאדת מקסיקו עם שיא עולמי של 17.39 מ'.
בייסבול

בוורלד סירייס זוכה קבוצת דטרויט טייגרס לאחר ניצחון 3:4 על סנט לואיס קרדינלס.
הוקי קרח

בגביע סטנלי זוכה מונטריאול קנדיאנס לאחר ניצחון 0:4 על סנט לואיס בלוז.
באליפות העולם זוכה ברית המועצות לאחר ניצחון על צ'כוסלובקיה.
התעמלות

המתעמלת הצ'כוסלובקית ורה צ'סלבסקה זוכה באולימפיאדת מקסיקו בשש מדליות (ארבע מדליות זהב ושתי מדליות כסף). היא זוכה לפופולריות גדולה בעקבות התנגדותה לפלישה הרוסית לצ'כוסלובקיה שהתרחשה חודשיים לפני האולימפיאדה.
טניס > טורנירי הגראנד סלאם - מנצחי גברים

אליפות אוסטרליה הפתוחה - ביל באורי (אוסטרליה)
אליפות צרפת הפתוחה - קן רוזוול (אוסטרליה)
אליפות וימבלדון - רוד לייבר (אוסטרליה)
אליפות ארצות הברית הפתוחה - ארתור אש (ארצות הברית)
טניס > טורנירי הגאנד סלאם - מנצחות נשים

אליפות אוסטרליה הפתוחה - בילי ג'ין קינג (ארצות הברית)
אליפות צרפת הפתוחה - ננסי ריצ'י (ארצות הברית)
אליפות וימבלדון - בילי ג'ין קינג (ארצות הברית)
אליפות ארצות הברית הפתוחה - וירג'יניה וייד (אנגליה)
טניס > גביע דייוויס

ארצות הברית מנצחת בגמר טורניר גביע דייוויס את אוסטרליה בתוצאה 1:4.
כדורגל > אולימפיאדה

נבחרת הונגריה זוכה במדליית הזהב בפעם השנייה ברציפות והשלישית בסך הכל, והאחרונה בהיסטוריית הטורניר, לאחר ניצחון על נבחרת בולגריה בתוצאה 4-1.
כדורגל > יורו

נבחרת איטליה זוכה בתואר בפעם הראשונה והיחידה בהיסטוריית הטורניר, לאחר ניצחון על נבחרת יוגוסלביה 0-2 לאחר משחק חוזר (1-1 לאחר הארכה בתום המשחק הראשון).
כדורגל > הגביע הבין-יבשתי

אסטודיאנטס לה פלאטה (ארגנטינה) זוכה בתואר בפעם הראשונה והיחידה, לאחר ניצחון על מנצ'סטר יונייטד (אנגליה) 1-3 (שיטת הנקודות).
כדורגל > גביע אירופה לאלופות

מנצ'סטר יונייטד (אנגליה) זוכה בתואר בפעם הראשונה, לאחר ניצחון על בנפיקה ליסבון (פורטוגל) בתוצאה 1–4 לאחר הארכה (1-1 בתום הזמן החוקי).
כדורגל > גביע אירופה למחזיקות גביע

מילאן (איטליה) זוכה בתואר בפעם הראשונה, לאחר ניצחון על המבורג (גרמניה המערבית) בתוצאה 0–2.
כדורגל > גביע ערי הירידים

לידס יונייטד (אנגליה) זוכה בתואר בפעם הראשונה, לאחר ניצחון על פרנצווארוש (הונגריה) 0-1 במפגש הכפול.
כדורגל > גביע ליברטדורס

אסטודיאנטס לה פלאטה (ארגנטינה) זוכה בתואר בפעם הראשונה, לאחר ניצחון על פלמיירס (ברזיל) 0-2 במשחק הכרעה.
כדורגל > גביע CONCACAF לאלופות

דפורטיבו טולוקה זוכה בתואר בפעם הראשונה.
כדורגל > פרסים אישיים > כדור הזהב

ג'ורג' בסט (אנגליה אנגליה) זכה בתואר.
כדורגל > קבוצות שנוסדו

א.א.ק. קוקליה מקפריסין.
אתניקוס אחנס מקפריסין.
ויט ג'ורג'יה טביליסי מגאורגיה.
קייסר מקזחסטן.
כדורגל > כדורגל לפי מדינות > איטליה

מילאן זוכה באליפות בפעם התשיעית.
טורינו זוכה בגביע בפעם השלישית.
כדורגל > כדורגל לפי מדינות > אנגליה

מנצ'סטר סיטי זוכה באליפות בפעם השנייה.
וסט ברומיץ' אלביון זוכה בגביע בפעם החמישית והאחרונה בהיסטוריית המועדון, לאחר ניצחון על אברטון בתוצאה 0–1 לאחר הארכה.
לידס יונייטד זוכה בגביע הפוטבול ליג בפעם הראשונה והיחידה, לאחר ניצחון על ארסנל בתוצאה 0–1.
מנצ'סטר סיטי זוכה במגן הקהילה בפעם השנייה, לאחר ניצחון על וסט ברומיץ' אלביון בתוצאה 1–6.
כדורגל > כדורגל לפי מדינות > ארגנטינה

סן לורנסו זוכה באליפות (מטרופוליטנו) בפעם השביעית, לאחר ניצחון על אסטודיאנטס לה פלאטה בתוצאה 1–2.
ולס סארספילד זוכה באליפות (נסיונל) בפעם הראשונה.
כדורגל > כדורגל לפי מדינות > ברזיל

בוטפוגו זוכה באליפות (טורניר החורף) בפעם הראשונה, לאחר ניצחון על פורטאלזה 3-1 במפגש הכפול (שיטת הנקודות).
סנטוס זוכה באליפות (טורניר הקיץ) בפעם השישית.
כדורגל > כדורגל לפי מדינות > גרמניה

נירנברג זוכה באליפות בפעם התשיעית והאחרונה בהיסטוריית המועדון.
פ.צ. קלן זוכה בגביע בפעם הראשונה, לאחר ניצחון על בוכום בתוצאה 1–4.
כדורגל > כדורגל לפי מדינות > ישראל

מכבי תל אביב זוכה באליפות בפעם השתים עשרה.
בני יהודה תל אביב זוכה בגביע בפעם הראשונה, לאחר ניצחון על הפועל פתח תקווה בתוצאה 0–1.
מכבי תל אביב זוכה בסופר קאפ הישראלי בפעם השנייה, לאחר ניצחון על בני יהודה תל אביב בתוצאה 1–2.
כדורגל > כדורגל לפי מדינות > ספרד

ריאל מדריד זוכה באליפות בפעם השנייה ברציפות והשלוש עשרה בסך הכל.
ברצלונה זוכה בגביע בפעם השש עשרה, לאחר ניצחון על ריאל מדריד בתוצאה 0–1.
כדורגל > כדורגל לפי מדינות > צרפת

סנט אטיין זוכה באליפות בפעם השנייה ברציפות והרביעית בסך הכל, בגביע בפעם השנייה, לאחר ניצחון על ז'ירונדן דה בורדו בתוצאה 1–2, ובסופר קאפ הצרפתי בפעם השנייה ברציפות והרביעית בסך הכל, לאחר ניצחון על ז'ירונדן דה בורדו בתוצאה 3–5, ובכך משלימה זכייה בטרבל בפעם הראשונה והיחידה בהיסטוריית המועדון.
כדוריד

נוסד מועדון הפועל ראשון לציון.
באליפות ישראל בגברים זכתה מכבי רחובות ובאליפות ישראל לנשים, מכבי "הארזים" ר"ג.
בגביע המדינה בישראל, לגברים ולנשים, זכתה הפועל רמת גן.
כדורסל > תחרויות בין-לאומיות

בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת יוגוסלביה 95-74.
כדורסל > תחרויות בין-לאומיות > אליפות דרום אמריקה

ברזיל (ברזיל) זכתה באליפות ואורוגוואי (אורוגוואי) זכתה במקום השני.
כדורסל > תחרויות בין-לאומיות > גביע אירופה לאלופות

ריאל מדריד (ספרד ספרד) זכתה באליפות לאחר שניצחה בגמר את ספרטק ברנו צ'כוסלובקיה צ'כוסלובקיה בתוצאה 85:95.
כדורסל > תחרויות בין-לאומיות > גביע אירופה למחזיקות גביע

בגמר גביע אירופה למחזיקות גביע שנערך א.א.ק. אתונה (יוון יוון) מנצחת את סלביה פראג (צ'כוסלובקיה צ'כוסלובקיה) 68:82.
כדורסל > תחרויות בין-לאומיות > הגביע הבין-יבשתי

אקרון גודייר וינגפוטס (ארצות הברית ארצות הברית) זוכה בתואר.
כדורסל > כדורסל לפי מדינות > ארצות הברית

בגמר הפלייאוף של ליגת ה-NBA מנצחת בוסטון סלטיקס את לוס אנג'לס לייקרס 2:4.(ראה עונת 1967/1968 ב-NBA).
כדורסל > כדורסל לפי מדינות > איטליה

ליגת העל האיטלקית בכדורסל - אורנסודה קאנטו זוכה באליפות.
כדורסל > כדורסל לפי מדינות > ברית המועצות

אליפות ברית המועצות בכדורסל גברים - דינמו טביליסי זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - מועדון הכדורסל זאדאר זוכה באליפות.
כדורסל > כדורסל לפי מדינות > ישראל

מכבי תל אביב זכתה באליפות המדינה בכדורסל, כשסיימה ראשונה בליגה הסדירה.
גביע המדינה בכדורסל - התחרות לא נערכה
כדורסל > כדורסל לפי מדינות > ספרד

ליגת העל הספרדית בכדורסל - ריאל מדריד זוכה באליפות.
מרוצי מכוניות

באליפות פורמולה 1 מנצח גראהם היל (אנגליה)
פוטבול

בסופרבול מס' 2 זוכה גרין ביי פאקרס בניצחון 14:33 על אוקלנד ריידרס.
שחייה

השחיין האמריקאי דון שולנדר הופך באולימפיאדת מקסיקו לשחיין הראשון בהיסטוריה הזוכה בארבע מדליות זהב באולימפיאדה אחת.
השחיינית האמריקאית דבי מאייר משפרת, בפעם החמישית בתוך שנה, את השיא העולמי במשחה 800 מ' חופשי ומקזזת, מיולי 1967 ועד אוגוסט 1968, 26.5 שניות מהשיא.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 6 בינואר | 200 מטר גב | קארן מויר | דרום אפריקה דרום אפריקה | קימברלי, דרום אפריקה | 2:24.1 |
| 30 בינואר | 100 מטר גב | קארן מויר | דרום אפריקה דרום אפריקה | קימברלי, דרום אפריקה | 1:06.7 |
| 6 באפריל | 100 מטר גב | קארן מויר | דרום אפריקה דרום אפריקה | פריז, דרום אפריקה | 1:06.4 |
| 6 ביולי | 200 מטר חופשי | סוזן פדרסן | ארצות הברית ארצות הברית | סנטה קלרה, ארצות הברית | 2:09.5 |
| 6 ביולי | 4x100 מטר חופשי שליחות | מועדון השחייה סנטה קלרה | ארצות הברית ארצות הברית | סנטה קלרה, ארצות הברית | 4:01.1 דקות |
| 21 ביולי | 200 מטר גב | קארן מויר | דרום אפריקה דרום אפריקה | לוס אנג'לס, ארצות הברית | 2:23.8 |
| 21 ביולי | 800 מטר חופשי | דבי מאייר | ארצות הברית ארצות הברית | - | 9:19.0 |
| 1 באוגוסט | 400 מטר חופשי | דבי מאייר | ארצות הברית ארצות הברית | לינקולן, ארצות הברית | 4:26.7 |
| 2 באוגוסט | 200 מטר חופשי | אדית' וטצל | ארצות הברית ארצות הברית | לינקולן, ארצות הברית | 2:08.8 |
| 4 באוגוסט | 800 מטר חופשי | דבי מאייר | ארצות הברית ארצות הברית | לינקולן, ארצות הברית | 9:17.8 |
| 14 באוגוסט | 200 מטר גב | סוזי אטווד | ארצות הברית ארצות הברית | לואיסוויל, ארצות הברית | 2:21.5 |
| 21 באוגוסט | 1500 מטר חופשי | דבי מאייר | ארצות הברית ארצות הברית | לואיסוויל, ארצות הברית | 17:31.9 |
| 24 באוגוסט | 200 מטר חופשי | דבי מאייר | ארצות הברית ארצות הברית | לוס אנג'לס, ארצות הברית | 2:06.7 |
| 24 באוגוסט | 400 מטר מעורב | קלאודיה קולב | ארצות הברית ארצות הברית | לוס אנג'לס, ארצות הברית | 5:04.7 |
| 25 באוגוסט | 400 מטר חופשי | דבי מאייר | ארצות הברית ארצות הברית | לוס אנג'לס, ארצות הברית | 4:24.5 |
| 25 באוגוסט | 100 מטר חזה | קאטי בול | ארצות הברית ארצות הברית | לוס אנג'לס, ארצות הברית | 1:14.2 |
| 26 באוגוסט | 200 מטר חזה | קאטי בול | ארצות הברית ארצות הברית | לוס אנג'לס, ארצות הברית | 2:38.5 |
| 28 באוגוסט | 800 מטר חופשי | דבי מאייר | ארצות הברית ארצות הברית | לוס אנג'לס, ארצות הברית | 9:10.4 |
| 14 בספטמבר | 4x100 מטר מעורב שליחות | נבחרת | ארצות הברית ארצות הברית | קולורסו ספרינגס, קנדה | 4:28.1 דקות |
| 21 באוקטובר | 100 מטר גב | קיי האל | ארצות הברית ארצות הברית | אולימפיאדת מקסיקו סיטי | 1:06.2 |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 19 בפברואר | 100 מטר חזה | חוסה פיולו | ברזיל ברזיל | ריו דה ז'ניירו, ברזיל | 1:06.4 דקות |
| 3 באפריל | 200 מטר חזה | ולדימיר קוסינסקי | ברית המועצות ברית המועצות | טאלין, ברית המועצות | 2:27.4 דקות |
| 3 באפריל | 400 מטר מעורב | אנדריי דונייב | ברית המועצות ברית המועצות | טאלין, ברית המועצות | 4:45.3 דקות |
| 18 באפריל | 100 מטר חזה | ניקולאי פנקין | ברית המועצות ברית המועצות | מוסקבה, ברית המועצות | 1:06.2 דקות |
| 23 ביוני | 400 מטר חופשי | מארק ספיץ | ארצות הברית ארצות הברית | הייוורד, ארצות הברית | 4:07.7 דקות |
| 6 ביולי | 400 מטר מעורב | גרג בקינגם | ארצות הברית ארצות הברית | סנטה קלרה, ארצות הברית | 4:45.3 דקות |
| 7 ביולי | 1500 מטר חופשי | גילרמו אצ'וואריה | מקסיקו מקסיקו | סנטה קלרה, ארצות הברית | 16:28.1 דקות |
| 20 ביולי | 400 מטר מעורב | גארי הול סניור | ארצות הברית ארצות הברית | לוס אנג'לס, ארצות הברית | 4:45.1 דקות |
| 1 באוגוסט | 400 מטר חופשי | רלף האטון | קנדה קנדה | לינקולן, ארצות הברית | 4:06.5 דקות |
| 14 באוגוסט | 200 מטר גב | רולנד מאתס | גרמניה המזרחית גרמניה המזרחית | - | 2:07.5 דקות |
| 30 באוגוסט | 200 מטר חופשי | דון שולנדר | ארצות הברית ארצות הברית | לונג ביץ', ארצות הברית | 1:54.8 דקות |
| 30 באוגוסט | 100 מטר פרפר | מארק ספיץ | ארצות הברית ארצות הברית | לונג ביץ', ארצות הברית | 55.6 שניות |
| 30 באוגוסט | 400 מטר מעורב | צ'ארלס היקוקס | ארצות הברית ארצות הברית | לונג ביץ', ארצות הברית | 4:39.0 דקות |
| 31 באוגוסט | 200 מטר מעורב | צ'ארלס היקוקס | ארצות הברית ארצות הברית | לונג ביץ', ארצות הברית | 2:10.6 דקות |
| 2 בספטמבר | 100 מטר חופשי | זק צורן | ארצות הברית ארצות הברית | לוס אנג'לס, ארצות הברית | 52.6 שניות |
| 3 בספטמבר | 4x100 מטר חופשי שליחים | נבחרת | ארצות הברית ארצות הברית | לוס אנג'לס, ארצות הברית | 3:32.5 דקות |
| 3 בספטמבר | 800 מטר חופשי | מייק ברטון | ארצות הברית ארצות הברית | לוס אנג'לס, ארצות הברית | 8:34.3 דקות |
| 3 בספטמבר | 1500 מטר חופשי | מייק ברטון | ארצות הברית ארצות הברית | לוס אנג'לס, ארצות הברית | 16:08.6 דקות |
| 17 באוקטובר | 4x100 מטר חופשי שליחים | נבחרת | ארצות הברית ארצות הברית | אולימפיאדת מקסיקו סיטי | 3:31.7 דקות |
| 19 באוקטובר | 100 מטר חופשי | מייקל ונדן | אוסטרליה אוסטרליה | אולימפיאדת מקסיקו סיטי | 52.2 שניות |
| 26 באוקטובר | 100 מטר גב | רולנד מאתס | גרמניה המזרחית גרמניה המזרחית | אולימפיאדת מקסיקו סיטי | 58 שניות |
| 26 באוקטובר | 4x100 מטר מעורב שליחים | נבחרת | ארצות הברית ארצות הברית | אולימפיאדת מקסיקו סיטי | 3:54.9 דקות |
נולדו

1 בינואר - דאבור סוקר, כדורגלן קרואטי
24 בינואר - מרי לו רטון, מתעמלת אמריקנית
1 במאי - אוליבר בירהוף, כדורגלן גרמני
9 במאי - מארי-ז'וזה פרק, אצנית צרפתייה
12 במאי - טוני הוק, מחליק סקייטבורד אמריקני
26 ביוני - פאולו מלדיני, כדורגלן איטלקי
5 ביולי - אלכס צילה, רוכב אופניים שווייצרי
16 ביולי - ברי סנדרס, שחקן פוטבול אמריקני
2 באוגוסט - שטפן אפנברג, כדורגלן גרמני
7 בספטמבר - מרסל דסאי, כדורגלן צרפתי
19 בספטמבר - ניקולס קקלמנקיס, גולש רוח יווני
28 בספטמבר - מיקה האקינן, נהג מרוצים פורמולה 1 פיני
12 בנובמבר - סמי סוסה, שחקן בייסבול אמריקני
30 בנובמבר - לורן ז'אלבר, רוכב אופניים צרפתי
נפטרו

7 באפריל - ג'ים קלארק, נהג מרוצים פורמולה 1 סקוטי (נולד ב-1936)
15 בדצמבר - ג'ס ווילארד, מתאגרף אמריקאי (נולד ב-1881)
ורה צ'סלבסקה זכתה ב-6 מדליות אולימפיות
דון שולנדר זכה ב-4 מדליות זהב
1927 במוזיקה

| 0 | 1 | 2 | 3 |
| --- | --- | --- | --- |
|  |  | 1927  במוזיקה |  |
< · 1925 · 1926 — 1927 — 1928 · 1929 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
אל ג'ולסון בלהיטו הסרט "זמר הג'אז".